शीर्षक: अविश्वास प्रस्ताव गिरा, मोदी सरकार पास\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
वोटिंग के बाद सदन में विपक्ष का लाया गया अविश्वास प्रस्ताव गिर गया है. प्रस्ताव के पक्ष में कुल 126 मत पड़े जबकि विपक्ष में 325 मत पड़े.

वोटिंग से ठीक पहले प्रधानमंत्री नरेंद्र मोदी ने सदन में प्रस्ताव पर चर्चा का अपना जवाब दिया. उन्होंने कहा कि विपक्ष के पास मोदी हटाओ ही एक मात्र मुद्दा है. मोदी के भाषण के दौरान टीडीपी और विपक्षी सांसद नारेबाजी और हंगामा करते रहे. 

मोदी के भाषण के तुरंत बाद तेलूगु देशम पार्टी के श्रीनिवास केसिनेनी ने उनकी स्पीच की तरफ इशारा करते हुए कहा मुझे लगा मैं बीते देढ़ घंटे से कोई ब्लॉकबस्टर फ़िल्म देख रहा था, इसमें कोई शक़ नहीं कि संसद में मौजूद मेरे साथ दुनिया के सबसे बेहतरीन एक्टर हैं.

श्रीनिवास केसिनेनी को अधिक वक्त ना देते हुए लोकसभा अध्यक्ष सुमित्रा महाजन ने वोट के लिए अविश्वास प्रस्ताव आगे बढ़ाने के लिए सभी सदस्यों को अपनी सीट पर जाने के लिए कहा.

सदन में मोदी ने क्या-क्या कहा

बीजद ने किया वॉकआउट

सुबह 11 बजे टीडीपी सांसद जयदेव गल्ला ने अविश्वास प्रस्ताव पेश किया. उन्होंने कहा कि प्रस्ताव को आम आदमी पार्टी, सीपाआई, सीपीएम, कांग्रेस, समाजवादी पार्टी और तृणमूल कांग्रेस का समर्थन है. अविश्वास प्रस्ताव पर बहस शुरू होते ही बीजू जनता दल (बीजद) के सदस्यों ने सदन से वॉकआउट कर दिया.

इसके बाद भाजपा सांसद राकेश सिंह ने कहा कि "टीडीपी कांग्रेस के साथ खड़ी होकर अविश्वास प्रस्ताव का समर्थन कर रही है. यह दुर्भाग्य की बात है. गल्ला जी कह रहे थे वो श्राप दे रहे हैं, आप तो वैसे ही शापित हो गए जैसे कांग्रेस के पास आकर खड़े हो गए." 

राकेश सिन्हा ने देश के सभी दलों से सरकार का समर्थन करने के साथ ही कहा, "इस अविश्वास प्रस्ताव का औचित्य क्या है, ये देश जानना चाहता है."

रफाएल डील और राहुल की झप्पी

इसके बाद कांग्रेस अध्यक्ष राहुल गांधी ने प्रधानमंत्री और रक्षा मंत्री पर रफाएल डील पर देश से झूठ बोलने का आरोप लगाया.

उन्होंने कहा, "मैंने व्यक्तिगत तौर पर फ्रांस के राष्ट्रपति से मुलाकात की और उनसे पूछा कि क्या भारत के साथ कोई गोपनीय समझौता हुआ है. उन्होंने मुझसे कहा कि ऐसा कोई भी गोपनीय समझौता दोनों देश के बीच नहीं हुआ. उन्होंने कहा कि उन्हें ऐसा कहना में कोई हिचक नहीं है और मैं ऐसा देश को बता सकता हूं."

कांग्रेस अध्यक्ष राहुल गांधी ने उस समय सभी को हैरान कर दिया, जब उन्होंने अविश्वास प्रस्ताव के...